**Nota informativă**

*la proiectul Hotărîrii Guvernului privind alocarea*

*mijloacelor financiare din fondul de rezervă al Guvernului*

Prin prezenta, în temeiul adresării Confederației Naționale a Patronatului din Republica Moldova nr. 01/1-130 din 25 octombrie 2017 înaitată Guvernului Republicii Moldova, se solicită sprijin în contextul onorării datoriei la plata contribuției de membru față de Organizația Internațională a Patronilor (OIP).

Confederația Națională a Patronatului din Republica Moldova (CNPM) este membru a Organizației Internaționale a Patronilor, cu sediul la Geneva, începând cu anul 1997. OIP în calitate de structură internațională oferă membrilor săi informații și suport asupra ultimilor tendințe care se referă la domeniul relațiilor de muncă, piața forței de muncă, perspectiva și diversitatea muncii. Prin intermediul acestei organizații CNPM participă și promovează viziunea mediului de afaceri din Republica Moldova la nivel global, utilizând mecanismele oferite de către Organizația Internațională a Muncii. Este de menționat că, calitatea de membru a OIP are ca scop oprirea elanului sindical pe plan mondial, care deseori se regăsește în Convențiile adoptate de Organizația Internațională a Muncii și ulterior se ratifică de statele membre.

În această ordine de idei, pe parcursul anilor 2015-2016 CNPM a acumulat o datorie la plata cotelor de membru față de OIP în sumă totală de 8 379 CHF. Neonorarea acesteia sau onorarea tardivă pune în pericol realizarea obiectivelor CNPM, precum și implică un climat negativ asupra imaginii statului pe arena internațională.

Reieșind din cele relatate, propunem acordarea sprijinului solicitat de către CNPM, prin alocarea mijloacelor financiare sus-menționate din fondul de rezervă al Guvernului.

**Ministru Octavian ARMAȘU**